ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 18/2542เรื่อง หลักเกณฑ์ในการป้องกันความขัดแย้งทางผลประโยชน์ในการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการ อาศัยอํานาจตามความในมาตรา 126 (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 16/2542 เรื่อง หลักเกณฑ์ เงื่อนไข และวิธีการในการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการ ลงวันที่ 14 สิงหาคม พ.ศ. 2542 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม"กองทุนรวม" หมายความว่า กองทุนปิดและกองทุนเปิด"กองทุนปิด" หมายความว่า กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ"กองทุนเปิด" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ"ประกาศ ที่ กน. 16/2542" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กน. 16/2542 เรื่อง หลักเกณฑ์ เงื่อนไข และวิธีการในการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการ ลงวันที่ 14 สิงหาคม พ.ศ. 2542"ตัวแทนสนับสนุน" หมายความว่า ตัวแทนเพื่อทําหน้าที่สนับสนุนการจําหน่ายหน่วยลงทุนของกองทุนปิด ตัวแทนเพื่อทําหน้าที่สนับสนุนการขายและรับซื้อคืนหน่วยลงทุนของกองทุนเปิด หรือตัวแทนเพื่อทําหน้าที่รับคําสั่งซื้อขายหน่วยลงทุนของกองทุนปิด แล้วแต่กรณี"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ให้บริษัทจัดการจัดให้มีข้อกําหนดในการป้องกันมิให้บริษัทจัดการลงทุนในหลักทรัพย์หรือทรัพย์สินอื่นตามข้อ 3 แห่งประกาศ ที่ กน. 16/2542 เพื่อบริษัทจัดการก่อนที่บริษัทจัดการจะลงทุนในหลักทรัพย์หรือทรัพย์สินอื่นนั้นเพื่อกองทุนรวมในประการที่จะเป็นการเอาเปรียบต่อกองทุนรวมหรืออาจเป็นผลให้บริษัทจัดการได้รับประโยชน์จากการลงทุนในหรือมีไว้ซึ่งหลักทรัพย์หรือทรัพย์สินอื่นดังกล่าว (front running) และข้อกําหนดในการป้องกันมิให้บริษัทจัดการนําข้อมูลที่ได้รับจากการลงทุนในหลักทรัพย์หรือทรัพย์สินอื่นเพื่อกองทุนรวมไปใช้ประโยชน์ ข้อ ๓ ในการลงทุนในหรือมีไว้ซึ่งหลักทรัพย์หรือทรัพย์สินอื่นตามข้อ 3(2) ถึง (6) แห่งประกาศ ที่ กน. 16/2542 เพื่อบริษัทจัดการ ให้บริษัทจัดการถือหลักทรัพย์หรือทรัพย์สินอื่นนั้น (holding period)ไว้เป็นระยะเวลาไม่ต่ํากว่าสามเดือนนับตั้งแต่วันถัดจากวันที่ได้มา เว้นแต่กรณีมีเหตุจําเป็นและสมควรโดยได้รับการผ่อนผันจากสํานักงาน ข้อ ๔ บริษัทจัดการจะลงทุนในหน่วยลงทุนของกองทุนเปิดที่บริษัทจัดการเป็นผู้รับผิดชอบดําเนินการเพื่อบริษัทจัดการได้เฉพาะเมื่อบริษัทจัดการไม่สามารถรับซื้อคืนหน่วยลงทุนของกองทุนเปิดได้อย่างเหมาะสม อันเนื่องมาจากไม่สามารถจําหน่าย จ่าย โอนหลักทรัพย์หรือทรัพย์สินของกองทุนเปิดได้อย่างสมเหตุสมผล หรือเนื่องจากมีเหตุจําเป็นอื่นใดเพื่อรักษาประโยชน์ของผู้ถือหน่วยลงทุน ทั้งนี้ บริษัทจัดการต้องกระทําด้วยความระมัดระวังและเป็นธรรม โดยต้องคํานึงถึงประโยชน์ของผู้ถือหน่วยลงทุนเป็นสําคัญ และเมื่อบริษัทจัดการสามารถรับซื้อคืนหน่วยลงทุนได้อย่างเหมาะสมแล้ว บริษัทจัดการต้องจําหน่ายหน่วยลงทุนที่ลงทุนไว้เพื่อบริษัทจัดการดังกล่าวออกไปในโอกาสแรกที่สามารถทําได้ โดยต้องไม่มีลักษณะเป็นการเอาเปรียบผู้ถือหน่วยลงทุนรายอื่น พร้อมทั้งรายงานให้สํานักงานทราบตามแบบ 126 (1) - 5 ภายในวันทําการถัดจากวันที่จําหน่ายข้อ ๕ ห้ามมิให้บริษัทจัดการลงทุนในหลักทรัพย์หรือทรัพย์สินอื่นเพื่อบริษัทจัดการในลักษณะที่เป็นรายการระหว่างบริษัทจัดการกับกองทุนรวมที่บริษัทจัดการเป็นผู้รับผิดชอบดําเนินการ เว้นแต่กรณีมีเหตุจําเป็นและสมควรโดยได้รับการผ่อนผันจากสํานักงานข้อ ๖ บริษัทจัดการอาจลงทุนในหรือมีไว้ซึ่งหลักทรัพย์หรือทรัพย์สินอื่น เพื่อบริษัทจัดการในระหว่างที่บริษัทจัดการดําเนินการจัดการให้ได้มาหรือจําหน่ายไปซึ่งหลักทรัพย์หรือทรัพย์สินอื่นดังกล่าวเพื่อกองทุนรวมที่บริษัทจัดการนั้นเป็นผู้รับผิดชอบดําเนินการได้ตามหลักเกณฑ์ดังต่อไปนี้(1) ในกรณีที่มีการจัดการให้ได้มาซึ่งหลักทรัพย์หรือทรัพย์สินอื่นที่เป็นหลักทรัพย์หรือทรัพย์สินที่ออกใหม่ (primary market) เพื่อกองทุนรวมและเพื่อบริษัทจัดการ บริษัทจัดการต้องจัดสรรหลักทรัพย์หรือทรัพย์สินอื่นดังกล่าว เพื่อกองทุนรวมจนเต็มจํานวนก่อนจึงจัดสรรเพื่อบริษัทจัดการ(2) ในกรณีที่มีการจัดการให้ได้มาหรือจําหน่ายไปซึ่งหลักทรัพย์หรือทรัพย์สินอื่นที่มิใช่หลักทรัพย์หรือทรัพย์สินที่ออกใหม่ตาม (1) (secondary market) เพื่อกองทุนรวมและเพื่อบริษัทจัดการ บริษัทจัดการต้องให้ความสําคัญกับการจัดการเพื่อกองทุนรวมก่อน จึงดําเนินการเพื่อบริษัทจัดการข้อ ๗ ให้บริษัทจัดการเปิดเผยข้อมูลการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อบริษัทจัดการตามหลักเกณฑ์ดังต่อไปนี้(1) เปิดเผยในหนังสือชี้ชวนส่วนสรุปข้อมูลสําคัญที่ผู้ลงทุนควรทราบ หากปรากฏว่าในขณะจัดทําหนังสือชี้ชวน บริษัทจัดการลงทุนในหรือมีไว้ซึ่งหลักทรัพย์หรือทรัพย์สินอื่นตามข้อ 3 แห่งประกาศ กน. 16/2542 เพื่อบริษัทจัดการเกินหนึ่งร้อยล้านบาท โดยมีข้อความดังต่อไปนี้"บริษัทจัดการอาจลงทุนในหลักทรัพย์หรือทรัพย์สินอื่นเพื่อบริษัทจัดการเช่นเดียวกันกับที่บริษัทจัดการลงทุนในหลักทรัพย์หรือทรัพย์สินอื่นเพื่อกองทุนรวมตามหลักเกณฑ์ที่สํานักงานกําหนด ทั้งนี้ ผู้ที่สนใจจะลงทุนที่ต้องการทราบข้อมูลการลงทุนเพื่อบริษัทจัดการในรายละเอียด สามารถขอดูข้อมูลได้ที่บริษัทจัดการ ตัวแทนสนับสนุนที่ใช้ในการซื้อขายหน่วยลงทุน และสํานักงานคณะกรรมการกํากับหลักทรัพย์และตลาดหลักทรัพย์"(2) จัดทําและจัดส่งรายงานเกี่ยวกับการลงทุนในหรือมีไว้ซึ่งหลักทรัพย์หรือทรัพย์สินอื่นตามข้อ 3(2) ถึง (6) แห่งประกาศ ที่ กน. 16/2542 ให้สํานักงานทราบภายในวันทําการถัดจากวันลงทุนตามแบบ 126 (1) - 5 และคําอธิบายประกอบการจัดทําแบบรายงานดังกล่าวท้ายประกาศนี้(3) จัดให้มีข้อมูลการลงทุนตามข้อ (2) ที่เป็นปัจจุบันไว้ ณ ที่ทําการทุกแห่งของบริษัทจัดการและ ณ สถานที่ติดต่อทุกแห่งของตัวแทนสนับสนุนที่ใช้ในการซื้อขายหน่วยลงทุน เพื่อให้ผู้ที่สนใจจะลงทุนสามารถตรวจดูได้ตลอดเวลาที่เสนอขายหน่วยลงทุนข้อ ๘ ประกาศนี้ให้ใช้บังคับตั้งแต่วันที่ 22 กันยายน พ.ศ.2542 เป็นต้นไปผู้มีอํานาจลงนาม - ประกาศ ณ วันที่ 9 กันยายน พ.ศ. 2542 (นายปกรณ์ มาลากุล ณ อยุธยา) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์